als_Latn dik_Latn sag_Latn
Peja ka triumfuar në derbin e madh të vendit tonë kundër Sigal Prishtinës, ndeshje kjo që njihet si “El Clasico” e Kosovës.
Peja sonte në “Karagaçi” mundi rivalin e përbetuar Sigal Prishtinën, me rezultat 82-79, në kuadër të ETC Superliga e Kosovës në basketboll.
Përballja mes Pejës dhe Sigal Prishtinës, e cila është zhvilluar në një atmosferë të zjarrtë sportive të krijuar nga “Shqiponjat” e Pejës, ka dhënë një super ndeshje.
Basketbollistët e këtyre dy skuadrave të mëdha të vendit tonë, kanë zhvilluar një ndeshje të madhe gjatë gjithë lojës, derisa prishtinasit ishin të pamëshirshëm në gjuajte për tri pikë, e që ishte arma më e fortë e kryeqytetasve në këtë ndeshje të madhe dhe të rëndësishme për të dy skuadrat.
Pejanët të përkrahur fuqishëm nga tifozët e tyre, mirë e nisen lojën dhe periudhën e parë e mbyllen me dy pikë epërsi (19-17).
Ndërkohë, në periudhën e dytë të lojës, Sigal Prishtina bëri paraqitje më të mirë dhe ia doli që në pushim të shkon më gjashtë pikë epërsi (36-42).
Drama e vërtetë e kësaj superpërballje u zhvillua në periudhën e tretë dhe të katërt. Kampionët në fuqi mjaft mirë e nisen edhe këtë pjesëlojë, mirëpo në finish të këtij dhjetëminutëshi pejanët ngushtuan rezultatin në vetëm tri pikë (57-60), rezultat më të cilën u mbyll ky çerek.
Edhe çereku i fundit ka prodhuar një lojë tejet dramatike. Nikoqirët dhanë gjithçka nga vetja, duke shkrirë epërsinë e prishtinasve dhe në fund ia dolën që ta fitojnë ndeshje me rezultat 82-79.
Pas kësaj fitore, Peja dhe Sigal Prishtina kryesojnë tabelën me pikë të barabarta me nga 43 pikë të tubuara. /KosovaPress/
Ndalohet rreptësisht marrja dhe shpërndarja ne media, portale. .. pa autorizim paraprak me shkrim nga A.P.L. KosovaPress.
Kontakt: parapagimi@kosovapress.com, tel: +37744966167.
Të gjitha të drejtat e rezervuara nga A.P.L. KosovaPress- COPYRIGHT
Ministria e Bujqësisë, Pylltarisë dhe Zhvillimit Rural do të vazhdojë të mbështesë gratë...
Gjatë rritjes së fotografisë është shumë e rëndësishme se çfarë do të shihni. Janë dy...
Miss Britania Shelby Tribble nga Plymouthi është përballur së fundmi me kritikat e përdoruesve...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn